क्र. म्हापौर कार्यालय/28/2021/17 तारीख- 13 डिसेंबर 2020

विक्टर आझावेदो,

म्हापौर

पणजी म्हानगरपालिका,

ताळगांव, गोंय.

ई-मेल – victoraza@gmail.com

सेवेक,

संचालक,

समाज कल्याण खातें,

गोंय सरकार,

पणजी, गोंय. 403001

**विशय: समाज कार्यकर्ता पुरस्कारा खातीर नामांकन.**

भोवमानेस्त

 श्रीमती विनंती मळीक, पिराय 69, घर क्र. 817, व्हडलें भाट, ताळगांव, गोंय हांगची निवासी, फाटल्या 27 वर्सां सावन बाल शिक्षण ट्रस्टा वरवीं गरजू भुरग्यांच्या शिक्षणा खातीर वावुरता. गोंयच्या विंगड विंगड वाठारांनी तांचो वावर चलता. अर्थीक परिस्थितीक लागून शिक्षण घेवंक शकना अशा भुरग्यां खातीर त्यो काम करतात.

 तांच्या कार्याची दखल राष्ट्रीय स्तराचेर घेतल्या आनी तांकां राष्ट्रीय पुरस्कार लेगीत फावो जाल्यात. गोंय सरकाराच्या समाज कल्याण खात्यान जाहीर केल्ल्या समाज कार्यकर्ता पुरस्कारा खातीर तांच्या नांवाचो विचार जावचो म्हणून हांव तांचें नामांकन करतां. भुरग्यांच्या शिक्षणा खातीरचो तांचो वावर म्हत्वाचो आसा. ते खातीर, तांच्या नांवाचो विचार ह्या पुरस्कारा खातीर जातलो अशी आस्त बाळगितां.

बरें मागून.

तुमचो विस्वासू,

सय

(विक्टर आझावेदो)

म्हापौर

पणजी म्हानगरपालिका